Pään kallosauma tietokonetomografiatutkimus anestesiassa

|  |  |
| --- | --- |
| Kuvaus: | Pään kallosaumojen mittaus tietokonetomografiatutkimuksessa nukutuksessa |

**ENNEN TUTKIMUSTA**

Anestesiassa tehtävän kuvauksen aikana lapsen yskimis- ja nielemisheijasteet ovat heikentyneet tilapäisesti. Jotta vältettäisiin vatsan sisällön joutuminen hengitysteihin, on lapsen **paastottava eli oltava syömättä ja juomatta** noudattaen alla olevia ohjeita. Näiden ohjeiden noudattaminen on ehdottoman tärkeää kuvauksen ja anestesian turvallisuuden takaamiseksi.

Kuvausta edeltävänä iltana lapsi voi syödä ja juoda normaalisti.

**Kuvauspäivän paasto-ohjeet ja ohjeet aamulääkkeiden ottamisesta:**

**Aamulääkkeet:** Lapsi voi ottaa omat säännölliset aamulla otettavat lääkkeet veden kanssa kuvauspäivän aamuna klo 7.

***Äidinmaidonvastiketta tai kiinteää ruokaa*** voi nauttia ***kuusi (6)*** tuntia ennen suunniteltua kuvausta, tämän jälkeen ei saa syödä mitään.

***Rintamaitoa*** voi antaa lapselle ***neljä (4)*** tuntia ennen suunniteltua kuvausta.

***Vettä*** lapsi voi nauttia noin ½ lasillista (noin 1dl) ***kaksi (2)*** tuntia ennen suunniteltua kuvausta. Tämän jälkeen ei saa syödä eikä juoda mitään.

Mahdollisen esilääkkeen voi nauttia pienen vesimäärän (1-2 kulausta) kera. Esilääke annetaan tarvittaessa kuvausyksikössä tai osastolla.

Jos lapsella on kuumetta, yskää, nuhaa tai kurkkukipua, tutkimus saatetaan joutua siirtämään myöhempään ajankohtaan. Ilmoita lapsen akuutista sairastumisesta puh.017-173307.

Tulkaa tutkimuspaikalle PUOLI TUNTIA ennen tutkimusaikaa. Ennen tutkimusta lapselle asetetaan suoneen muovikanyyli, jonka kautta anestesia-aineet annostellaan. On tärkeä tietää, onko lapsella lääkeaineyliherkkyyttä.

**TUTKIMUKSEN KULKU**

Lapsen hoidossa ovat mukana anestesialääkäri, anestesiahoitaja, röntgenlääkäri ja röntgenhoitaja. Yleensä TT-tutkimus kestää noin 5 min.

Tutkimuksen aikana lapsi on omissa vaatteissaan. Seurantalaitteiden asettamisen helpottamiseksi pue lapselle sukat sukkahousujen sijasta.

Lapselle mieluisen lelun voi ottaa mukaan. Varavaatteet, ainakin alushousut ja vaippaikäisillä myös puhtaat vaipat hyvä olla mukana.

**TUTKIMUKSEN JÄLKEEN**

Sairaalassa: Anestesiassa tehdyn tutkimuksen jälkeen lapsi toipuu nukutuksesta heräämössä 1-2 tuntia, joten varaa riittävästi aikaa sairaalassaoloa varten. Lapsen mukana heräämöön voi tulla yksi henkilö. Sairaala ei tarjoa ateriaa tutkimuksen jälkeen, joten voit ottaa omat eväät mukaan tai käydä ostamassa syötävää sairaalan kahviosta.

Kotona: Vielä sairaalasta päästyään lapsi voi olla kömpelö ja väsynyt eikä häntä voi jättää ilman aikuisen valvontaa tutkimuspäivänä eikä seuraavana yönä.

Lasta hoitava lääkäri kertoo tutkimuksen tulokset. Jos et tiedä, kuinka saat vastaukset, kysy siltä poliklinikalta tai osastolta, josta sinut lähetettiin tutkimukseen.

**MATKAT**

Tulomatkan sairaalaan Kela korvaa yleensä halvimman kulkuneuvon mukaan. Paluumatkasta Kelan korvauksen voi saada taksin tai oman auton käytön perusteella. Jos tutkimus on tehty anestesiassa ja paluu kotiin tapahtuu omalla autolla, mukana kuljettajan lisäksi on oltava toinen aikuinen huolehtimassa lapsesta.

**YHTEYSTIEDOT**

Peru aika, jos et pääse tulemaan. Jos sinulla on kysyttävää tutkimuksesta, ota yhteys röntgen 2:een,

puh 017 – 173 307 arkisin klo 8.00 - 14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä

[www.tutkimukseen.fi](http://www.tutkimukseen.fi/)

[www.stuk.fi](http://www.stuk.fi/)